   ATENȚIE LA COȘUL DE FUM !
 Statisticile arată că premergător, dar și pe timpul sezonului rece, numărul incendiilor la gospodăriile cetățenești generate de coșuri de fum defecte sau necurățate, de mijloace de încălzire improvizate sau nesupravegheate este unul în creştere.

Având în vedere că temperaturile pe timpul nopții au scăzut, pompierii recomandă cetăţenilor care utilizează la încălzirea locuinţelor sobe sau aparate ori mijloace electrice de încălzire, să ia următoarele măsuri specifice de prevenire a incendiilor:

· Utilizați doar centrale termice certificate conform legii;

· Asiguraţi verificarea, curăţarea şi repararea, dacă este cazul, a coşurilor de fum de către o persoană specializată;

· NU folosiţi decât materialul combustibil pentru care a fost destinată soba şi evitaţi supraîncărcarea acesteia;

· NU aprindeți focul în sobe prin stropire cu benzină, petrol sau alte lichide combustibile;

· NU folosiţi soba decât cu uşiţa închisă;

· Aşezaţi o tăviţă metalică în faţa sobei, în dreptul uşiţei;

· NU aşezaţi în apropierea sobei sau pe aceasta materiale combustibile;

· Stingeţi focul din sobă înainte de a părăsi locuinţa;      

· NU adormiţi niciodată cu soba aprinsă;

· Evacuați periodic cenuşa în loc fără pericol de incendiu şi numai după ce ați stins resturile de jar;

· NU utilizați mijloace de încălzire improvizate;

· Verificaţi integritatea aparatelor şi mijloacelor de încălzire electrice, iar în cazul în care acestea sunt defecte, reparaţi-le cu ajutorul unui specialist sau cumpăraţi-vă altele noi;

· NU aşezaţi materiale combustibile pe mijloacele de încălzire electrice;

· Decuplaţi aparatele de încălzire electrice înainte de a părăsi locuinţa sau de a adormi;

· NU lăsaţi niciodată copiii nesupravegheaţi cu soba aprinsă ori aparatele de încălzire electrice în funcţiune;

· NU plasați aparatele de încălzit sub birouri, rafturi, tejghele sau în alte locuri în care probabilitatea de a intra în contact cu materialele combustibile este foarte mare;

· Supravegheați permanent mijloacele de încălzire electrice aflate în funcţiune, chiar dacă sunt prevăzute cu mijloace de protecţie (termostat), deoarece acestea pot să nu funcţioneze la parametrii prevăzuţi şi vor fi deconectate în cazul în care apar defecţiuni.

Cetăţeni, nu uitaţi !
Printr-un comportament preventiv, vă salvaţi viaţa şi bunurile.
[image: image2.jpg]



Sursa Pompierii Romani.
